Document ID: /roh_data/filtered/fineweb-2-filterrobots_roh.jsonl.gz/13947

En il center da la citad da Berna han demonstrà pliras tschient persunas cunter il forum mundial d'economia WEF a Tavau. La demonstraziun n'è betg stada lubida.
Tenor l'agentura da novitads svizra n'hai però dà nagins incaps. Ils demonstrants sajan marschads tras la citad, hajan scandà parolas e laschà ir petardas.
La polizia ha controllà la demonstraziun, è però sa tegnida enavos. Be l'access a la plazza federala ha la polizia bloccà.
Organisà la demonstraziun avevan circuls autonoms da la sanestra.
Il WEF cumenza glindesdi proxim a Tavau.
RR novitads 16:00